《如归亭》
宋代·章岷

邑境人歌令尹贤，构亭裁址俯清涟。
风高送目帆侵日，秋霁凭阑水接天。
越茗似云邀客试，吴蒪如線佐庖鲜。
政馀授馆多投辖，费尽公田种秫钱。

作者简介：建州浦城人，徙居镇江，字伯镇。仁宗天圣五年进士。历两浙转运使、苏州知州等职，皆有政绩。官终光禄卿。性刚介，工诗，范仲淹尝称其诗真可压倒“元白”。